[[Adolf Hitler]] slog til mod SA og dens leder [[Ernst Röhm]], fordi Hitler anså det uafhængige SA og dens medlemmers tendens til at øve gadevold for en direkte trussel mod sin nyligt vundne politiske magt. Han ønskede også at berolige lederne af [[Reichswehr]], det officielle tyske militær, som frygtede og afskyede SA – og især Röhms ønske om at opsluge Reichswehr i SA under Röhms ledelse. Desuden var Hitler utryg ved Röhms udtalte støtte til en "anden revolution", der skulle omfordele velstanden. Efter Röhms mening havde Hitlers magtovertagelse været en "nationalistisk" revolution, men der manglede fortsat den "socialistiske" dimension af nationalsocialismen. Endelig brugte Hitler udrensningen til at angribe eller fjerne [[Tyske modstandsbevægelse|kritikere]] af sit nye styre, især de som var loyale over for vicekansler [[Franz von Papen]], samt til at få afsluttet gamle mellemværender.{{efn|Papen blev alligevel på sin post, selv om personer ganske nær på ham blev myrdet.}}
Filosofi Historie